Държавен вестник, бр. 25, 2011 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  25
7.1. Командният плавателен състав от корабните 
части и съединения на ВМС подлежи на редовно 
годишно медицинско освидетелстване в ЦВМК – на 
територията на ББАЛ – Варна. Изпращането на 
плавателния състав за освидетелстване се оп­
ределя със заповед на съответното командване. 
Командирите на части и съединения отговарят за 
своевременното явяване на личния състав.
7.2. В деня на медицинските прегледи плавател­
ният състав се освобождава от плаване и занятия.
7.3. На освидетелстваните се измерва телесна 
температура и се провеждат прегледи и изслед­
вания в следния обем:
7.3.1. За личния състав на подводни кораби:
 – Лекарски прегледи: интернист, невролог, 
хирург, офталмолог, оториноларинголог, психи­
атър, дерматолог, стоматолог, акушер-гинеколог 
за жените.
 – Лабораторни изследвания: кръв – хемогло­
бин, еритроцити, хематокрит, левкоцити с диферен­
циално броене, СУЕ, кръвна захар; урина – белтък, 
уробилиноген, захар, седимент.
 – Аудиограма, вестибуларна устойчивост, 
електрокардиограма, рентгенография на бял дроб 
и психологическо изследване.
7.3.2. За подводничари: освен към прегледите и 
изследванията по т. 7.3.1 се провежда изследване 
на барофункцията.
7.3.3. За водолази – допълнително се изслед­
ва холестерол, триглицериди, билирубин, АСАТ, 
АЛАТ, ГГТП, велоергометрия на 3 години, а над 
40-годишна възраст – ежегодно и функционално 
изследване на дишането.
7.4. По преценка на експертите и за лица над 
40 години за вземане на решение по годността за 
военнослужещи на плавателна служба могат да се 
назначават допълнителни специализирани клинич­
ни, параклинични и инструментални изследвания 
извън задължителния обем.
7.5. Психологическото изследване на водолази­
те – парашутисти, преминаващи на годишен преглед, 
включва задължително психологично интервю, което 
може да бъде допълнено от тестове по преценка на 
изследващия. След навършване на 25-годишна въз­
раст освидетелстваните лица минават на разширено 
психологическо изследване на всеки 5 години, като 
за лица до 35 години се прилагат тестове за опера­
тивни качества, а за над 35 години – личностови 
тестове и психологични изследвания.
7.6. Плавателният състав на надводни кораби 
и подводничарите се освидетелстват на 12 месеца, 
а водолазите – на 6 месеца.
7.7. Извънредно освидетелстване на плавателния 
състав се извършва: при промяна на здравослов­
ното състояние, при системни неизпълнения на 
плавателната служба, при преживени произшест­
вия и психотравми, след проведено болнично или 
амбулаторно лечение с продължителност над 10 
дни, по искане на командването или по желание 
на военнослужещия.
7.8.Началникът на частта изпраща плавателния 
състав на извънредно освидетелстване въз основа 
на доклад на лекаря на частта, като се прилагат 
и медицинска и командирска характеристика, 
писмо-направление от командването и всички 
медицински документи, изследвания и епикризи.
7.9. Лицата от плавателния състав, започнали 
медицинско освидетелстване, не могат да из­
вършват плавателна дейност до приключване на 
изследванията. 
7.10. Отговорността за своевременното осви­
детелстване на плавателния състав се възлага на 
командира на частта. Лекарят следи за сроковете 
за освидетелстване и докладва на командира.
7.11. ЦВМК при заключение за годност за 
морска служба без ограничение или със ограни­
чение взема решение и за предсрочно освидетел­
стване. Това решение се взема в случаите, когато 
е необходимо да се уточни, че продължението на 
морската служба не оказва отрицателно влияние 
върху здравословното състояние на плавателния 
състав, не пречи на безопасността на плаването.
7.12. Лицата от плавателния състав, при кои­
то е изтекъл срокът на действие на експертното 
решение, не се допускат до плавателна служба 
до преминаване на пълен обем освидетелстване 
с диагноза, графа и рубрика от МС, протокол и 
експертно решение.
7.13. В частите, съединенията и военните учи­
лища медицинските книжки на плавателния състав 
се съхраняват в медицинската служба.
7.14. За всеки освидетелстван се води здравно 
експертно досие, в което се съхраняват протоколите, 
характеристиките и други медицински документи.
7.15. Лекарят на частта изготвя обща ха­
рактеристика на физическото състояние и на 
работоспособността за времето след последното 
медицинско освидетелстване и данните от лекар­
ското наблюдение за особеностите в здравослов­
ното състояние. 
7.16. Прекият командир изготвя характеристика 
за спецификата на работа, качеството на личността, 
мотивацията, допуснатите грешки, изводи за въз­
можността за продължаване на плавателна служба.
8. Специфични изисквания към морските 
специалисти:
 – за мъже – ръст от 150 см до 192 см; те­
гло – минимум 50 кг, максимум – в съответствие 
с БМИ за съответния ръст;
 – за жени – ръст минимум 150 см; тегло – ми­
нимално 48 кг.
9. Експертни решения за плавателна служба:
9.1. Годен за .... (изписват се длъжностите) по 
графа …… рубрика......…. буква .................. от МС. 
9.2. Негоден за .... (изписват се длъжностите) 
по графа …… рубрика ......…. буква ........... от МС. 
9.3. В забрана за плавателна служба и преос­
видетелстване по графа …… рубрика ....................
буква ……от МС за срок от ……. (с цифри и думи).